Χο Σιν Κι

Ο Χο Σιν Κι (Kho Sin-Kie, κινεζικά :  许承基, Πινγίν : Xu Chengji) (2 Σεπτεμβρίου 1912 - 31 Ιανουαρίου 1947) ήταν Ινδονήσιος πρωταθλητής της αντισφαίρισης που εκπροσωπούσε στο κύπελλο Ντέιβις την Κίνα . Ήταν από την κινεζική εθνοτική ομάδα Peranakan. Ήταν ο πρώτος Κινέζος παίκτης που κέρδισε ποτέ ένα σημαντικό διεθνές τουρνουά. Κέρδισε δύο φορές το Βρετανικό πρωτάθλημα σε σκληρό τερέν και το Πρωτάθλημα του Surrey Grass Court μία φορά. Ήταν επίσης πρωταθλητής της Ελβετίας, της Ιταλίας και της Σουηδίας.

Ο Χο γεννήθηκε και μεγάλωσε στην Ιάβα στις τότε  Ολλανδικές Ανατολικές Ινδίες σε μια φτωχή οικογένεια όπου ο πατέρας του Han Ting ήταν ο επικεφαλής του χωριού, είχε επίσης τρεις αδελφούς και τρεις αδελφές. Αφού είχε εγκαταλείψει το σχολείο, άρχισε να παίζει αντισφαίριση σε ηλικία 14 ετών ενώ εργαζόταν σε κατάστημα αθλητικού εξοπλισμού. Στα πρώτα χρόνια είχε προβλήματα στο να κάνει τον πατέρα του να καταλάβει το θαυμασμό του για το παιχνίδι. Το 1929 κέρδισε το Πρωτάθλημα αντισφαίρισης κεντρικής Ιάβας. Το 1932 πέθαναν οι γονείς του. Κέρδισε το πρωτάθλημα All-Ιάβα το 1933. Το 1933 κέρδισε τα κινεζικά εθνικά πρωταθλήματα στην Σαγκάη, το 1935 έγινε  εθνικός πρωταθλητής για δεύτερη φορά με νίκη επί του Khoo Hooi Hye και στη συνέχεια ονομάστηκε ο κορυφαίος κινέζος παίκτης. Οι ντόπιοι συγκέντρωσαν χρήματα για να υποστηρίξουν την μεταπτυχιακή του εκπαίδευση στην Ελβετία. Το 1936 έφτασε στη Μεγάλη Βρετανία για να φοιτήσει στο κολέγιο και εν τω μεταξύ του προσφέρθηκε θέση εργασίας στην κινεζική πρεσβεία . Σπούδασε εμπόριο στο Λονδίνο. Αργότερα χρηματοδοτήθηκε από την εταιρία Dunlop Rubber Company .

 Καριέρα στην αντισφαίριση 
Έπαιξε τους πρώτους διεθνείς αγώνες του το 1934 όταν περιόδευσε στη Σουμάτρα αμφισβητώντας την ολλανδική ομάδα του κυπέλλου Ντέιβις. Στο Κισαράν συναντήθηκε με τον Κορνίλιους Μπράϊαν (πρωταθλητής της Σουμάτρας), τον οποίο νίκησε μετά από τρία σετ. Στο διπλό ο Μπράιαν και το μέλος της Ολλανδικής ομάδας του κυπέλλου Ντέιβις, Χέντρικ Τιμέρ, νίκησαν τον Χο και τον συμπαίκτη του. Στη συνέχεια πήγαν στο Σιαντάρ, όπου κατά την έναρξη του του τουρνουά Simeloengoen Club διεξήχθησαν δύο αγώνες στο μονό. Ο Χό νίκησε τον Μπράιαν στον έναν αγώνα, στη συνέχεια αντιμετώπισε τον Άλμπαχ και τον κέρδισε. Ακολούθησαν τα διπλά μεταξύ των Τιμέρ-Μπράιαν και Αλσμπάχ-Χο, ο οποίος εγκαταλείφθηκε λόγω του τραυματισμού του Μπράιαν. Στο Μεντάν νίκησε τον Μπράιαν αλλά διακόπηκε ο αγώνας του με τον Αλσμπαχ καθώς άρχισε να βρέχει.

Το 1935 ο Ολλανδικός σύνδεσμος αντισφαίρισης των Ινδιών κάλεσε μερικούς Ευρωπαίους παίκτες να παίξουν μια σειρά από αγώνες στην Ανατολή. Στη Σουραμπάγια με συμπαίκτη τον Ναμί να αντιμετωπίσει τους Τζόρτζιο ντε Στέφανι και Enrique Maier όπου έχασε σε δύο σετ. Στη συνέχεια ταξίδεψε στη Σουρακάρτα όπου ο Χο αντιμετώπισε τον ντε Στεφάνι με τον Ιταλό να βγαίνει νικητής. Στη συνέχεια στο Σεμαράνγκ νίκησε για πρώτη φορά τον ντε Στέφανι μπροστά σε ένα κοινό δύο χιλιάδων. Κατά την περιοδεία του στην Αμερική ο Χο έφτασε στους διπλούς τελικούς του πρωταθλήματος του Κάνσας Σίτι του 1935 μαζί με τον Λούις Ντ. Κάρσον που νίκησαν τους Ουίμπουρ Κόεν και Ουίλιαμ Κίλεϊ. Την ίδια χρονιά έκανε το ντεμπούτο του στο κύπελλο Ντέιβις με την Κίνα ενάντια στην ομάδα των Ηνωμένων Πολιτειών και έχασε και τα τρία του παιχνίδια.

Ο Χο κέρδισε πολλά τουρνουά στην Ευρώπη, κερδίζοντας δύο φορές το Βρετανικό Πρωτάθλημα σκληρού τερέν δύο φορές, το 1938 και το 1939 και το 1946 ήταν φιναλίστ. Το 1934 είχε προγραμματιστεί να εκπροσωπήσει τη χώρα του στους αγώνες της Άπω Ανατολής του 1934, οι οποίοι ακυρώθηκαν. Συναντήθηκε και πάλι με τον ντε Στέφανι για το διεθνές Ολλανδικό πρωτάθλημα το 1936 χάνοντας στον τελικό. Επίσης, το 1936 έφτασε στον τέταρτο γύρο του γαλλικού πρωταθλήματος του 1936, ξεπερνώντας αντιπάλους, όπως ο Ζαν Λεσούρ και ο Ρόμπερτ Μάρεϊ, και έφτασε στον τρίτο γύρο του μεικτό στο Mademoiselle Terwinot. Στο Πρωτάθλημα αντισφαίρισης Ανατολικής Μεσογείου νίκησε στο απλό το 1934Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, σελ. 403.

Στο τουρνουά της Πρωτοχρονιάς του 1936-37 στο Beausite - L. T. C. de Cannes νίκησε στον τελικό τον Vladimir Landau και κέρδισε και τα διπλό μαζί του. Στην ίδια εκδήλωση ο Σιμόν Ματιέ κέρδισε το μεικτό. Τον Ιανουάριο του 1937 κέρδισε το πρωτάθλημα της Μοναγκού ενάντια στον Gaston Médecin. Τον Φεβρουάριο νίκησε στο Gallia L.T.C. de Cannes τον Ζακ Μπρουγκόν στον τελικό . Με τον ίδιο συμπαίκτη κέρδισε το διπλό της Λέσχης Τένις της Νίκαιας, όπου νίκησαν τους Ζαν Λεσούρ και Ουίλιαμ Ρόμπερτσον. Ο Χο κέρδισε επίσης το απλό του τουρνουά. Τον Φεβρουάριο στο Carlton Club των Καννών οι Μπρουγκόν και Χο ήταν αντίπαλοι στα μεικτό και συναντήθηκαν στον ημιτελικό όπου συνεργάστηκαν με τις Σιμόν Ματιέ και Nancy Liebert αντίστοιχα, στο τέλος το γαλλικό ζευγάρι προχώρησε στους τελικούς. Για το διπλό των αντρών οι Μπουργκόν και Ρόμπερτσον συναντήθηκαν στον τελικό με τους Χο και Λαντώ. Τον Μάιο κέρδισε το τουρνουά Priory νικώντας στον τελικό τον Ντάνιελ Πρεν. Τον Ιούλιο κέρδισε το τουρνουά County Midlands στο Edgbaston.. Τον Σεπτέμβριο ήταν κέρδισε το απλό και το διπλό του Ουγγρικού διεθνούς πρωταθλήματος στη Βουδαπέστη, Ήταν φιναλίστ για το Παγκόσμιο πρωτάθλημα στο Παρίσι τον ίδιο μήνα όπου αποκλείστηκε από τον Γιουγκοσλάβο Φράνιο Πούντσετς .

Τον Μάρτιο του 1938 στο Διεθνές πρωτάθλημα του Καΐρου, ηττήθηκε από τον Ρόντερικ Μέντσελ στα ημιτελικά. Τον Απρίλιο υπερασπίστηκε τον τίτλο του τουρνουά Νότιας Γαλλίας εναντίον του Μαξ Έλμερ και αυτή τη φορά κέρδισε το διπλό με τον συνεργάτη Μπρουγκνόν. Τον Μάιο όχι μόνο απέσπασε από τον Μπάνυ Όστιν από τον τίτλο του βρετανικού πρωταθλήματος σκληρού τερέν, αλλά κέρδισε και τον τίτλο του διπλού τίτλου με τον Ιρλανδό Τζορτζ Λιτλτον-Ρότζερς εναντίον του βρετανικού δίδυμου Ντόναλντ Ουίλιαμ Μπάτλερ και Φρανκ Ουίλντε. Τον Ιούνιο έφτασε στο τελικό του Κουίνς Κλαμπ αλλά έχασε από τον Μπάνυ Όστιν. Τον Οκτώβριο κατέκτησε τον τίτλο του [Club Sussex στο Μπράιτον νικώντας τον Dennis C. Coombe από τη Νέα Ζηλανδία. Αργότερα τον ίδιο μήνα έφτασε στον τέταρτο γύρο του πρωταθλήματος Γουίμπλεντον του 1938 σημειώνοντας νίκες επί του Harold Hare, του φον Μεταξά και του Ίαν Κόλινς.

Τον Φεβρουάριο του 1939 κέρδισε το δεύτερο του πρωτάθλημα Gallia στο μονό και διπλό με τον Ζακ Μπουργκνόν. Τον Μάρτιο οι Μπουργκνόν και Χο έχασαν το Διεθνές πρωτάθλημα του Καΐρου στο διπλό από τους Γκότφριντ φον Κραμ και Πατ Χιούζ. Τον Απρίλιο διεκδίκησε το πρώτο του ιταλικό τρόπαιο στο διεθνές πρωτάθλημα της Ιταλίας στην Ρώμη, νικώντας τον Γερμανό W. Beuthner στο ημιτελικό και στον τελικό τον Κονσταντίν Τανάτσκου Τον Μάιο πήρε το Surrey Grass Court Championship εναντίον του Μάρεϊ Ντέλοφορντ. Αργότερα το ίδιο έτος κέρδισε το τουρνουά του Χέιστινγκς.

Το 1945 κέρδισε το Midlands Counties Championships για δεύτερη φορά και διατήρησε τον τίτλο του το επόμενο έτος εναντίον του Αργεντινού Ενρίκε Μορέα. Το 1946 πήγε για τον τίτλο του τουρνουά της Βόρειας Αγγλίας αλλά έχασε στο απλό και στο διπλό στον τελικό από τον Τζακ Χάρπερ στο απλό και τους Χάρπερ-Μακ Μαλφόι. Τον Μάιο συμμετείχε στην πρώτη και μόνη νίκη στο κύπελλο Ντέιβις  για την Δημοκρατία της Κίνας κερδίζοντας και τα τρία του παιχνίδια εναντίον της ομάδας της Δανίας. Ενώ βρισκόταν στο Λονδίνο ασθένησε στις 31 Ιανουαρίου 1947 κι εισήχθη στο νοσοκομείο με διπλή πνευμονία και πέθανε σύντομα.

Ο Χο εμφανίστηκε σε έξι διοργανώσεις του κυπέλλου Ντέιβις για την Κίνα, μεταξύ 1935-1946, κέρδισε οκτώ από τα 18 παιχνίδια του του. Σε επίπεδο συλλόγων εκπροσώπησε τον Διεθνή Όμιλο Τένις της Μεγάλης Βρετανίας.

 Κατά τη διάρκεια του Β΄ Παγκοσμίου Πολέμου 
Στις 27 Ιανουαρίου 1940 παντρεύτηκε τη Τζέιν Μάργκαρετ Γκόρντον Μπαλφούρ, κόρη του E.J. Γκόρντον Μπαλφούρ, δικαστή στην Κεϋλάνη. Συναντήθηκαν στην Αγγλία στο Κουίνς Κλαμπ όπου και οι δύο ασκούνταν στην αντισφαίριση. Μετακόμισαν στις Ολλανδικές Ανατολικές Ινδίες και έμειναν εκεί κατά όλη την διάρκεια του πολέμου. Για να βοηθήσει τη χώρα του ενάντια στην αυτοκρατορία της Ιαπωνίας, συμμετείχε σε μια σειρά φιλανθρωπικών αγώνων με τον Άγγλο Πατ Χιούζ στο Μαλάκα Λόουν τένις Κλαμπ. Το εισόδημα από τις πωλήσεις εισιτηρίων πήγαινε στο Πατριωτικό ταμείο της Μαλαισίας και στο Ταμείο πολέμου. Το 1940 έγινε Πρωταθλητής Μαλαισίας σε μονό και μικτό. Συνέχισε να εμφανίζεται σε αγώνες το 1941.

 Παραπομπές 

Κατηγορία:Κινέζοι αθλητές αντισφαίρισης
Κατηγορία:Ινδονήσιοι αθλητές αντισφαίρισης